<classify> SHIRIKISHO la Soka Afrika CAF limemtangaza mshambuliaji wa Liverpool, Sadio Mane pichani , kuwa ndiye mchezaji bora wa Afrika wa mwaka.Mshambuliaji huyo wa kimataifa wa Senegal katika mchato wa kutangazwa aliwashinda mshambuliaji wa Misri, Mohamed Salah na winga wa Manchester City, Muargeria Riyad Mahrez, katika tuzo hiyo.Mane, 27, aliisaidia klabu yake hiyo ya London kutwaa ubingwa wa Ligi ya Mabingwa wa Ulaya msimu wa mwaka 201819. Hadi sasa amefunga mabao 15 katika msimu wa mwaka 201920, huku Liverpool ikiwa na pointi 13 zaidi ya timu iliyopo nafasi ya pili katika msimamo wa Ligi Kuu ya England.Kwa kweli nimefurahi sana na kujivunia hii kazi yangu ya kucheza soka, naipenda sana.Napenda kuishukuru familia yangu, timu yangu ya taifa, viongozi wangu na hata shirikisho la soka la nchi yangu na klabu yangu ya Liverpool, kwakweli hii ni siku kubwa sana kwang, alisema Mane baada ya kutunukiwa tuzo hiyo.Mane alipokea tuzo hiyo katika hafla iliyofanyika katika mji wa Hurghada, Misri, lakini si Salah, ambaye alishinda tuzo hiyo miaka miwili iliyopita au Mahrez aliyekuwepo ukumbini hapo.Mane alimaliza katika tatu bora katika tuzo za miaka mitatu iliyopita na kwa muda mrefu alikuwa akiisaka tuzo hiyo ili kufanikisha mafanikio yake ambayo aliyapata mchezaji wazamani wa Liverpool, El Hadji Diouf pia raia wa Senegal aliyeshinda mwaka 2002.LIGI KUU ENGLANDWachezaji wa Ligi Kuu ya England wamekuwa wakifanya vizuri katika tuzo za CAF, ambapo Mahrez alishinda tuzo moja ya bao la mwaka la Afrika baada ya mpira wake wa adhabu kutinga wavuni alipoifungia Algeria ilipocheza dhidi ya Nigeria katika nusu fainali ya Afcon.Salah, Mane na Mahrez wote wanaunda kikosi bora cha wachezaji 11 wa timu ya Afrika, huku beki wakati wa Liverpool Joel Matip, beki wa kulia wa Tottenham Serge Aurier na mshambuliaji wa Arsenal Pierre-Emerick Aubameyang nao wakiwamo.Wachezaji wanaounda kikosi bora cha wachezaji 11 wa Afrika: Andre Onana AjaxCameroon, Achraf Hakimi Borussia Dortmund Morocco, Kalidou Koulibaly NapoliSenegal, Joel Matip LiverpoolCameroon na Serge Aurier Tottenham Ivory Coast.Wengine ni Riyad Mahrez Manchester CityAlgeria, Idrissa Gana Gueye Paris St-GermainSenegal, Hakim Ziyech AjaxMorocco, Mohamed Salah Liverpool Egypt, Sadio Mane Liverpool Senegal, Pierre-Emerick Aubameyang Arsenal Gabon Beki wa kushoto wa Morocco Achraf Hakimi, 21, anayeichezea kwa mkopo Borussia Dortmund akitokea Real Madrid, ndiye mshindi wa tuzo ya mchezaji bora chipukizi wa mwaka.Mshambuliaji wa Nigeria na Barcelona, Asisat Oshoala, alitangazwa kuwa mchezaji bora wa mwaka wa Afrika kwa upande wa wanawake baada ya kuwashinda mshambuliaji wa Cameroon, Ajara Nchout na wa Beijing BG Phoenix na mshambuliaji wa Afrika Kusini, Thembi Kgatlana.Cameroon, ambayo ilifungwa 3-0 na England katika hatua ya 16 bora katika fainali za Kombe la Dunia kwa wanawake mwaka 2019, imetwaa tuzo ya timu bora ya taifa ya Afrika ya mwaka, huku mabingwa wa Afrika Algeria wakutwaa tuzo hiyo kwa wanaume.Djamel Belmadi, aliyeiongoza Algeria kutwaa taji la Afcon, ametwaa tuzo ya kocha bora kwa upande wa timu za wamaume, huku Diseree Ellis, kocha wa timu ya taifa ya Afrika Kusini, akishinda tuzo hiyo kwa upande wa wanawake.  <topic>: MICHEZO 